Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään luvassa on jännittävä ohjelma.
Se käsittelee pahoja henkiä ja paholaista.
Puhumme näkymättömästä ulottuvuudesta.
Tapaatte entisen saatananpalvojan.
Näette, miten ihmisiä vapautuu pahoista hengistä.
Meitä ei tavallaan alun perin luotu sellaisiksi, joita olemme nykyään, -
koska aiemmin sisäinen ihminen, henki, oli elävä.
Kun Jumala tuli Aadamin ja Eevan luo ja puhui heille Eedenissä, -
he pystyivät näkemään Hänet.
He näkivät hengellisen ulottuvuuden yhtä selvästi kuin fyysisen maailman.
Usein sanomme, että Jumala loi kaksi maailmaa, -
mutta Hän ei luonut kahta maailmaa vaan yhden.
Hänen luomansa maailma oli hengellinen ja fyysinen.
Aadam ja Eeva näkivät Jumalan ja juttelivat Hänen kanssaan.
Heillä oli läheinen suhde Häneen.
Sitten tapahtui jotakin.
Kun Aadam ja Eeva lankesivat syntiin, -
ihmisen sisällä oleva näköala, -
joka meillä on hengelliseen ulottuvuuteen, sulkeutui.
Aadam ja Eeva pystyivät näkemään hengellisen ulottuvuuden, -
mutta heidän lapsensa eivät pystyneet näkemään sitä.
Se maailma on meiltä nyt suljettuna, joten emme pysty näkemään sitä.
Ympärillämme on kuitenkin näkymätön ulottuvuus.
Teitpä mitä tahansa ja olitpa missä tahansa, -
näkymätön maailma vaikuttaa sinuun.
Puhun siitä uudessa kirjassani, "Näkymätön ulottuvuus".
Ne näkevät meidät, mutta me emme näe niitä.
Ongelmana on, että ne yrittävät vaikuttaa meihin.
Niillä on jonkinlainen vaikutus kaikkeen, -
mitä teemme ja mitä olemme.
Tässä jaksossa haluan näyttää, miten vaarallinen se voi olla.
Kun koputtaa näkymättömän ulottuvuuden oveen, se avautuu.
Ongelma on, ettei tiedä, kuka avaa oven.
Siksi on hyvin tärkeää sekä sinulle että minulle, -
että menemme sisään näkymättömään maailmaan -
ainoan turvallisen oven, Jeesuksen Kristuksen, kautta.
Kun tulee näkymättömään maailmaan Jeesuksessa, pysyy turvassa.
Nyt näytän teille joitakin järkyttäviä videoita, mutta ne ovat tosia.
Näiden ihmisten sisällä on jotakin, mitä siellä ei kuuluisi olla.
Se on jotakin pahaa.
Jokin vahva voima kuitenkin tulee ja vapauttaa ihmiset pahoista hengistä.
Parantava voima vaikuttaa.
Tule ulos! Tule, Pyhä Henki!
Tule, Pyhä Henki!
Näitte äsken jotakin, mikä ei ole lainkaan epätavallista.
Samaa näkee joka kokoussarjassamme.
Kun alamme julistaa Jeesus-nimeä -
ja Hänen Pyhän Henkensä läsnäolo tulee, -
ne ihmiset, joiden sisällä on jotakin, mikä ei kuuluisi sinne, -
joiden sisällä on jotakin pahaa, -
joiden sisällä on demoneja, vapautuvat.
Usein en tee mitään.
Teen vain yhden asian: -
julistan Jeesuksen Kristuksen nimeä.
Meillä on ollut konferensseja ja kokoussarjoja, -
joissa yli tuhannessa ihmisissä ilmeni pahoja voimia -
ja he vapautuivat niistä samalla kerralla yhdessä kokouksessa.
Tulin ensikerran kosketuksiin asian kanssa vuosia sitten.
Olin pastorina pienessä seurakunnassa Ruotsissa.
Keskellä yötä soi puhelin. Joku sanoi linjan toisessa päässä: -
"Tule auttamaan meitä!"
Eräässä nuoressa naisessa oli pahojen henkien ilmentymiä.
Häneen ei saatu lainkaan kontaktia. Jokin oli saanut hänet lukkoon.
Pahat henget ilmenivät hänessä. Ne olivat vallanneet hänen mielensä.
Muistan, kun sinä yönä otin autoni, ajoin ja kysyin itseltäni, -
mitä tämä on.
Samalla koin aivan kuin kehossani olisi kulkenut sähkövirtaa.
Aivan kuin Jumala olisi tehnyt jotakin sisälläni.
Hänen läsnäolonsa kasvoi.
Tulin taloon, menin keittiöön ja löysin tytön sieltä.
Hän oli noin parikymppinen. Aloin puhua hänelle. Hän ei vastannut.
Sanoin: "Jeesuksen nimessä!"
Hänen suustaan tuli ääniä, jotka eivät olleet hänen.
Millaisia ääniä ne sitten olivat?
Ne olivat neljän miehen äänet.
Äänet kuuluivat tunnetulle rock'n'roll-bändille.
Kesti yli 2 tuntia, -
kun johdatin hänet sanoutumaan irti, ottamaan Jeesuksen vastaan -
ja nuhtelemaan henkiä.
Ajoin ulos nuo neljä rock'n'roll- muusikkoa yhden toisensa jälkeen.
Lopulta tyttö oli vapaa.
Seuraavana päivänä hän kertoi kokeneensa, -
että talossa ja keittiössä vallitsi valtava kylmyys ja pimeys.
Hän muisti, että yhtäkkiä taloon tulvahti valo.
Se tuli niihin aikoihin, kun minä saavuin.
Se ei johtunut minusta.
Se johtui siitä, ketä kannoin mukanani.
Kun saavuin paikalle, Jeesus saapui, sillä Hän on läsnä hengessäni.
Kun Jeesus tuli, kylmyys väistyi ja valo tuli.
Nuori nainen vapautui.
Nyt saatte tavata erään miehen.
Hän on entinen saatananpalvoja. Nyt hän on tavannut Jeesuksen.
Hän sanoo jotakin merkittävää. Sitä kannattaa jokaisen miettiä.
"Uskoin paholaiseen. Ajattelin, että jos on olemassa paholainen, -
silloin täytyy olla myös Jumala."
Se on totta. On olemassa paholainen ja Jumala.
On ihana totuus, että on olemassa joku paholaista voimakkaampi.
Hänen nimensä on Jeesus.
Hei ja tervetuloa PJ:n pohdintoihin! Nimeni on Pontus J. Back.
Olen Liverpoolissa Englannissa. Olen ollut täällä viikon.
Tässä maassa on paljon pahuutta.
Tapasin entisen saatananpalvojan.
Keskustelimme. Saatte kuulla, mitä Brian-veljellä on sanottavana -
menneisyydestään ja uudesta elämästään Jeesuksen kanssa.
Olen Brian ja tulen väkivaltaisesta perheestä. Isäni oli väkivaltainen.
Elin sijaiskodeissa ja minua pahoinpideltiin.
Myöhemmin elämässä päätin mennä omia teitäni.
Jouduin vaikeuksiin lain kanssa. Olin konna.
En uskonut Jumalaan enkä Jeesukseen.
Noin 15-vuotiaana sekaannuin mustaan magiaan.
Jatkoin sitä noin 35-vuotiaaksi.
Se alkoi tavallisena noituutena -
ja muuttui satanistiseksi, syväksi saatananpalvonnaksi.
Mitä pimeämmäksi se kävi, sitä innostuneempi olin.
Ajattelin, että saatananpalvonta oli kuin seurakunnassa käymistä.
Oikeasti pimeä puoli, johon ajauduin, oli täynnä demoneja ja riivausta.
En ajatellut siitä mitään, ennen kuin näin ensimmäisen demonini.
Pelon henki laitettiin minuun.
Sen jälkeen innostuin siitä, että pystyimme kutsumaan demonin -
ja käskemään sen tehdä juttuja.
Mitä syvemmälle menin, sen enemmän innostuin.
Sain lisää voimaa, ja se tuntui hyvältä.
Tunsin varjot kuin toisen ihmisen huoneen toiselta puolelta asti.
Kutsuimme ne.
En tiennyt, millainen kristitty kokous on.
Nyt tiedän, ja se on täysin päinvastaista.
Kaikki iloitsevat seurakunnassa.
Se on täynnä valoa, kun taas satanistikirkko oli täynnä pimeyttä.
Se on hyvin todellista.
Ajattelin, että jos paholainen on olemassa, Jumalankin on oltava.
Pidin uskovia sekopäinä. Kävin motoristikirkossa pari kertaa.
Viha kasvoi ja kasvoi. Sitten kuulin äänen: "Kuuntele pastorin sanoja."
Kuuntelin hänen sanojaan ja rauhoi- tuin. Se oli pehmeä, lempeä ääni.
Pastori nousi ylös ja kysyi, tahtooko joku antaa elämänsä Jeesukselle.
Minä oikein juoksin hänen luokseen.
Rukoilin häneltä, että saisin antaa elämäni Jeesukselle.
Joulukuun toisena päivänä minut kastettiin. Oli talvi.
Sen jälkeen elämä on mennyt koko ajan parempaan päin.
Sinulla voi olla hyvin synkkä historia, mutta Jeesus antaa anteeksi kaiken.
En ole katkera enää, vaan minulla on paljon rakkautta annettavana.
Sen sijaan, että hakkaisin ihmisiä, halaan ja tuen heitä nyt.
Nousen ylös aamuisin ja kiitän Jeesusta siitä, että saan avata silmäni.
Katson ympärilleni ja näen paljon kauneutta joka päivä.
Sitä ei huomaa muulloin.
Kuten näitte, Brian astui valoon pimeydestä.
Ei ole väliä, missä olet elämässäsi. Jeesus haluaa kohdata sinua.
Riittää, että sanoo: "Jeesus, tässä olen. Anna anteeksi kaikki syntini."
Saat uuden elämän Hänessä. Ensi kertaan! Siunausta!
Paavali sanoo toisessa kirjeessä korinttolaisille, -
että se voima, joka hänellä on, ei tule hänestä.
Voima on hänellä saviastiassa.
Paavalin mukaan on hyvin tärkeää, -
että pitää huolta voimasta, sillä se on herkkä.
Se on Jumalan voima.
Haluan teidän ymmärtävän, että sisällemme on luotu astia.
Se on paras tapa selittää se, jotta ymmärrätte, mitä tarkoitan.
Hengessäsi oleva astia -
on tarkoitettu täyttymään Jumalan läsnäololla.
Samalla tavalla Jumala asui ilmestysmajassa -
tai Kaikkeinpyhimmässä, temppelissä.
Samalla tavalla Jumalan läsnäolo, Hänen Pyhä Henkensä, -
on tarkoitettu asumaan sisällämme.
Ongelma on se, että teemme syntiä.
Kun ihminen lankesi syntiin, Jumalan läsnäolon piti muuttaa pois.
Kun Jumalan Henki muutti pois, -
ihmisen sisälle jäi tyhjä tila.
Tyhjä tila haluaa täyttyä jollakin.
Kun ihminen avautuu epäpyhille uskonnoille, -
hän avautuu myös pahoille hengille.
Ne saattavat muuttaa Jumalan Hengelle tarkoitettuun astiaan.
Näen sen kaikkialla maailmassa.
Kun Aadam ja Eeva lankesivat syntiin, -
he valitsivat uskoa enemmän saatanaan kuin Jumalaan.
Tavallaan he valitsivat jumalansa. He avasivat oven saatanalle.
Saatana otti valtaansa Aadamin, Eevan ja heidän lapsensa.
Se muutti heihin. Se lähetti pahoja demoneita heidän astiaansa -
ja sisäiseen ihmiseensä.
Jumala haluaa asua sinussa.
Kun Jeesus tuli, Hän maksoi hinnan, -
niin että Jumala voi ostaa meidät takaisin.
Kun uskot Jeesukseen Kristukseen -
ja sanot ensikertaa: "Jeesus, uskon Sinuun" -
ja "Jeesus, haluan sinut Herrakseni. -
Olen syntinen. En halua, että elämässäni on enää syntiä", -
silloin Hänen verensä puhdistaa astiasi.
Hän voi avata kannen.
Kun uskot, Hän voi puhdistaa sisäisen astiasi.
Kun astia on puhdistettu Jeesuksen verellä, -
kaiken lian ja kaiken sen, mikä asuu astiassasi, täytyy lähteä.
Sanot: "Olen tehnyt paljon kamalia asioita." Sen ei ole väliä.
Jeesuksen veri on vahvempi.
Olitpa ollut miten syvällä tahansa, Jeesuksen veri voi tavoittaa sinut.
Olipa lika miten syvällä tahansa, Jeesuksen veri voi puhdistaa.
On hyvin tärkeää tehdä tämä.
Tätä tapahtuu kokoussarjoissamme.
Ihmiset uskovat todella, että Jeesus on Kuningas.
He uskovat, että Jeesus on Jumala.
He ovat harrastaneet noituutta ja epäjumalanpalvontaa.
He ovat palvoneet saatanaa. Se asuu heistä monissa.
Kun he huutavat: "Jeesus", kansi avautuu.
Jeesuksen veri toimii, ja heidät puhdistetaan.
Kun Jeesus koputtaa heidän sydämensä oveen -
ja he kutsuvat Hänet sisään, sen, mikä heissä asuu, on lähdettävä.
Tätä näitte videolla, jonka esitin aiemmin.
Ihmisten sisällä olevien voimien on lähdettävä, -
koska jokin vahvempi tulee, ja se on Jeesus Kristus.
Se pätee sinuunkin.
Saatat sanoa: "Tommy, en ymmärrä."
En ymmärrä minäkään.
Kun näen kaikki nämä ilmentymät, tiedän, mitä tapahtuu.
Tietyllä tavalla pystyn ymmärtämään sen mutta toisaalta taas en.
Minulla on monta todistusta.
Monet aviomiehet ovat kiittäneet minua, -
koska heidän vaimonsa vapautuivat pahoista hengistä.
Sanon: "Älkää minua kiittäkö. Kiittäkää Jeesusta."
He sanovat: "Olen saanut vaimoni takaisin.
Hän ei ollut entisensä enää sen jälkeen, kun hän kävi noitatohtorilla."
Vaimot ovat sanoneet samaa aviomiehestään.
"Kiitos, että olen saanut mieheni takaisin."
Olen nähnyt demonien tuhoamia nuoria, mutta nyt he ovat parantuneet.
Jeesuksen voima on koko maailmankaikkeuden vahvin voima.
Siksi autan teitä mainosvideon jälkeen -
ottamaan vastaan Jeesuksen.
Johdan teidät rukoukseen, jotta voitte olla varmoja, -
ettei teissä ole pimeyttä ja että olette Jeesuksen veren voiman puhdistamia.
Niin Pyhä Henki voi muuttaa elämäänne.
Joitakin vuosia sitten kirjoitin Usko ― menetelmänä -kirjan.
Se on ollut myyntimenestys Ruotsissa. Se on käännetty englanniksi.
Nyt se on käännetty suomeksi. Siitä on otettu suomenkielinen painos.
Monet kirjat ja opettajat opettavat uskosta.
Usko on yksi asia, mutta uskominen on toinen asia.
Usko on jotakin, mitä meillä on. Uskominen on jotakin, mitä teemme.
Pyörä on jotakin, mitä meillä on. Pyöräily on jotakin, mitä teemme.
Kirjassa opetan, mitä teemme ja miten teemme, kun uskomme.
Jumala sanoi, ettei järjestömme ole liikeyritys. Olemme lähetysjärjestö.
Siksi jaan kirjaa ilmaiseksi.
Riittää, että kirjoitat, soitat tai lähetät sähköpostia meille.
Lähetämme sinulle kirjan mielellämme ilmaiseksi.
Sinun ei tarvitse pelätä.
Monesti minulta kysytään: "Mitä, jos sisälläni asuu paha henki?"
Kun rukoilen nyt, autan sinua.
Jos mitään ei tapahdu, sisälläsi ei ole mitään.
Tuona yönä monia vuosia sitten, kun tapasin nuoren naisen, -
kotiin palattuani mietin asiaa monen tunnin ajan.
Ajattelin, kuinka monta samanlaista riivattua naista kuin hän -
on länsimaissa.
Ymmärsin myös, millainen voima on Jeesuksen nimessä.
Saat olla varma tästä: Jeesuksella on kaikki valta taivaassa ja maan päällä.
Rukoile kanssani näin: "Isä, Jumala, -
Jeesuksen Kristuksen nimessä -
minä pyydän Sinulta anteeksi. Anna anteeksi kaikki syntini -
Jeesuksen nimessä. Ja minä annan anteeksi.
Jeesuksen nimessä otan vastaan Sinut, Jeesus, -
Herrakseni henkeeni, sieluuni ja ruumiiseeni.
Tästä päivästä eteenpäin elämässäni on vain yksi Herra, -
ja Hänen nimensä on Jeesus.
Jeesus. Jeesus. Halleluja. Aamen."
Jos lausuit rukouksen eikä mitään tapahtunut, olet vapaa.
Jos rukoilit ja jotakin alkoi tapahtua sisälläsi, -
etsi seurakunta tai pastori, joka uskoo koko evankeliumiin. Hän voi auttaa.
Tässä olikin kaikki tällä kerralla.
Jumalan siunausta! Vaella Jeesuksen Kristuksen voimassa.
Suomennos: Marianne Tenetz, Maija Tuukkanen